หลายวันก่อนมีอาการท้องเสีย 2 วัน หลังจากนั้นก็มีการท้องอืดมาตลอด ตอนนี้ประจำเดือนเลยกำหนดมา10 วันแล้ว อยากทราบว่าเกิดจากอะไรคะ (มีอาการปวดท้องน้อยร่วมด้วย)
สวัสดีค่ะ การมีท้องเสีย อาจมีอาการท้องอืดตามมาได้ หรืออาจเกิดจากสาเหตุอื่นๆ ก็ได้ เช่น เป็นอาการก่อนการมีประจำเดือนมา การทานยาบางชนิด การมีความเครียดและวิตกกังวล ส่วนอาการปวดท้องน้อย หากไม่มีถ่ายอุจจาระเหลวแล้ว อาจเกิดจากสาเหตุอื่นๆ เช่น เป็นอาการก่อนการมีประจำเดือนมาเช่นกัน หรือเกิดจากมีความเครียดและวิตกกังวล เป็นต้น แต่หากมีตกขาวที่ผิดปกติร่วมด้วย ก็อาจเกิดจากมีมดลูกอักเสบหากประจำเดือนขาดไป 10 วันแล้ว และเคยมีเพศสัมพันธ์ ควรลองตรวจหาการตั้งครรภ์ดูก่อนค่ะ หากตรวจไม่พบ การที่ประจำเดือนไม่มา จึงอาจเกิดจากสาเหตุต่างๆ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีการเจ็บป่วยไม่สบาย เป็นต้นดังนั้น หากตรวจไม่พบการตั้งครรภ์ ก็ให้รอประจำเดือนไปอีกซักระยะ แต่หากประจำเดือนยังคงไม่มา และยังควมีอาการปวดท้องน้อยมาก ควรไปพบแพทย์เพื่อตรวจหาสาเหตุค่ะ